b"\n_START_ARTICLE_\nBahaj\xc5\xb3 kalendorius\n_START_SECTION_\nIstorija\n_START_PARAGRAPH_\nBahaj\xc5\xb3 kalendoriaus prad\xc5\xbeia siejama su autenti\xc5\xa1ku Bad\xc3\xad kalendoriumi, sukurtu B\xc3\xa1bo. V\xc4\x97liau Bah\xc3\xa1'u\xe2\x80\x99ll\xc3\xa1h pritaik\xc4\x97 \xc5\xa1\xc4\xaf kalendori\xc5\xb3 naudojimui ir \xc4\xafved\xc4\x97 pavasario lygiadien\xc4\xaf, dar vadinam\xc4\x85 Naw-R\xc3\xbaz, kaip pirm\xc4\x85j\xc4\x85 met\xc5\xb3 dien\xc4\x85. Taip pat jis i\xc5\xa1ai\xc5\xa1kino ir keliam\xc4\x85sias dienas.  Nors pavasario lygiadienis gali b\xc5\xabti kovo 20 d., 21 ar 22 d., Shoghi Effendi deklaravo, kad, kol kas, \xc5\xa1iuo metu, bahaj\xc5\xb3 kalendorius yra \xe2\x80\x9epriri\xc5\xa1tas\xe2\x80\x9c prie Grigaliaus kalendoriaus, su naujaisiais metais visada prasidedan\xc4\x8diais kovo 20 d., po saul\xc4\x97lyd\xc5\xbeio. Be \xc5\xa1ios direktyvos, kalendoriuje galimi vienos ar dviej\xc5\xb3 dien\xc5\xb3 nukrypimai, lyginant su Grigaliaus kalendoriumi. Tokio besikei\xc4\x8dian\xc4\x8dio kalendoriaus \xc4\xafgyvendinimui, kurio met\xc5\xb3 prad\xc5\xbeia b\xc5\xabt\xc5\xb3 tikrasis pavasario lygiadienio laikas, Visuotiniams Teisingumo R\xc5\xabmams reik\xc4\x97s numatyti vien\xc4\x85 vietov\xc4\x99, kurioje ir b\xc5\xabt\xc5\xb3 fiksuojamas lygiadienio laikas. \xc5\xa0iame straipsnyje apra\xc5\xa1omas bahaj\xc5\xb3 kalendorius, kuris \xc5\xa1iuo metu yra \xe2\x80\x9epriri\xc5\xa1tas\xe2\x80\x9c prie grigali\xc5\xa1kojo saul\xc4\x97s kalendoriaus._NEWLINE_Metai bahaj\xc5\xb3 kalendoriuje prad\xc4\x97ti skai\xc4\x8diuoti nuo 1844\xc2\xa0m. kovo 21 d., ketvirtadienio, bahaj\xc5\xb3 eros arba Bad\xc3\xad\xe2\x80\x98 eros (BE arba B.E.) prad\xc5\xbeios. Pirmieji BE metai prasid\xc4\x97jo nuo 1844\xc2\xa0m. kovo 20 d. saul\xc4\x97lyd\xc5\xbeio."